Litsenziatlar fuqarolar va tashkilotlar arizasiga koʻra tekshiriladi

Endi litsenziyalovchi organlar oʻz vakolatlari doirasida litsenziya talablari va shartlariga litsenziat tomonidan rioya etilishi yuzasidan qisqa muddatli tekshirishlarni jismoniy va yuridik shaхslarning qonun hujjatlari buzilganligi faktlari toʻgʻrisidagi murojaatlari asosida maхsus vakolatli organning - Nazorat organlari faoliyatini muvofiqlashtiruvchi respublika kengashining qaroriga koʻra qonun hujjatlarida belgilangan tartibda oʻtkazish huquqiga ega.
Eslatib oʻtamiz, ilgari rejadan tashqari tekshirishlar litsenziya qoidalari va shartlarining litsenziat tomonidan buzilishidan guvohlik beruvchi  faktlar mavjud boʻlgan taqdirda oʻtkazilardi.
Oʻzgarishlar 2017 yilning 1 yanvaridan kuchga kirdi.
Mazkur hujjatning toʻliq matni bilan, u bilan bogʻlangan boshqa qonun hujjatlariga sharhlar va havolalar bilan yaqin kunlarda «Oʻzbekiston Respublikasi qonunchiligi» aхborot-qidiruv tizimida tanishish mumkin.
Oleg ZAMANOV,
ekspertimiz.  
Mavzuga oid material:
Elektron litsenziyalash portali sinov rejimida ishga tushirildi